作者:李賀
標題:自昌穀到洛後門
內容:九月大野白，蒼岑竦秋門。寒涼十月末，露霰蒙曉昏。澹色結晝天，心事填空雲。道上千裡風，野竹蛇涎痕。石澗涷波聲，雞叫清寒晨。強行到東舍，解馬投舊鄰。東家名廖者，鄉曲傳姓辛。杖頭非飲酒，吾請造其人。始欲南去楚，又將西適秦。襄王與武帝，各自留青春。聞道蘭臺上，宋玉無歸魂。緗縹兩行字，蟄蟲蠹秋芸。為探秦臺意，豈命餘負薪。